Περικλής Ζερλέντης

Ο Περικλής Ζερλέντης (1852-1925) ήταν Συριανός λόγιος και ιστορικός.

Βίος
Ο Περικλής Ζερλέντης γεννήθηκε στην Ερμούπολη της Σύρου στις 26 Αυγούστου 1852. Ο πατέρας του ήταν ο Γεώργιος Ζερλέντης γόνος αρχοντικής οικογένειας από τη Χίο που ήλθε στη Σύρο, μετά την καταστροφή του νησιού, το φθινόπωρο του 1823. Αφού ολοκλήρωσε τις γυμνασιακές σπουδές του στη Σύρο μετέβη στη Μασσαλία και μετά από διετή φοίτηση στο Γαλλικό Λύκειο,πήγε στο Λονδίνο για να εργαστεί στον εμπορικό οίκο των Μαξίμων. Γρήγορα όμως τον κέρδισε η ιστορική έρευνα και η ιστοριοδιφία σχετικά με θέματα της μεσαιωνικής ιστορίας της Ελλάδος και ιδιαίτερα των Κυκλάδων. Ταξίδεψε γι΄αυτό σε πολλές Ευρωπαϊκές ΄χώρες: Ιταλία, Γερμανία, Ολλανδία, Τουρκία, Γαλλία. 
Το 1833 γύρισε στην Ερμούπολη, η οποία αποτέλεσε τη βάση των ανά των Κυκλάδων ερευνών του με σκοπό τη συγκέντρωση χειρογράφων σχετικών με την περίοδο της Φραγκοκρατίας και Τουρκοκρατίας.

Πέθανε στις 5 Ιουνίου 1925

Πολλά από τα έγγραφα που είχε συγκεντρώσει αναγκάστηκε για λόγους βιοποριστικούς να τα πουλήσει, ενώ όσα είχαν απομείνει φυλάσσονται στα Γενικά Αρχεία του Κράτους.

Συγγραφικό έργο
Οι μελέτες του ανέρχονται στις 150. Υπήρξε εκδότης της Νησιωτικής Επετηρίδος σε δύο τόμους.

 «Αθανάσιος ο Ίμβρου», Byzantinisch-neugriechische Jahrbucher, τομ. 5 (1927), σελ. 29-35.
 Γράμματα των τελευταίων Φράγκων Δουκών του Αιγαίου πελάγους 1435-1565, Ιωσήφ Νάκης Ιουδαίος Δούξ του Αιγαίου πελάγους (1566-1579), Τύποις Νικολάου Γ. Φρέρη, Εν Ερμουπόλει 1924.
 «Γράμματα Φράγκων Δουκών του Αιγαίου», Byzantischen Zeitchrift, τόμ. 13 (1904), σελ. 136-157.
 «Ηπειρωτικά μελετήματα. Ιστορία του Σουλίου και της Πάργας υπό έποψιν του αξιοπίστου εξεταζομένη. & Περί της εν Ζαλόγγω καταστροφής», Παρνασσός, τομ. 12 (1888), σελ. 311-324, 366-384. 
 «Ιγνατίου πρώην μεν Άρτης, είτα δε Ουγγροβλαχίας μητροπολίτου, Λόγος επιτάφιος εις τον στρατηγόν Εμμανουήλ Παπαδόπουλον», Παρνασσός, τομ. 11 (1887), σελ. 201-206.
 Ιστορικά σημειώματα εκτου βιβλίου των εν Νάξω Καπουκίνων (1647-1753), 1922.
 Ιστορικαί έρευναι περί τας Εκκλησίας των νήσων της Ανατολικής Μεσογείου, Τύποις Νικολάου Γ. Φρέρη, Εν Ερμουπόλει 1913.
Μηλιγγοί και Εζερίται Σλάβοι εν Πελοποννήσω, Τύποις Νικολάου Γ. Φρέρη, Εν Ερμουπόλει 1922. (πρόσφατη έκδοση: Δ.Ν. Καραβία - Αναστατικές Εκδόσεις, Αθήνα 2000. ISBN 9602580747.)
 «Ναξία νήσος και πόλις», Byzantischen Zeitchrift, τομ. 11 (1902).
 «Πατριαρχών γράμματα προς τους νησιώτας περί δουλικής υποταγής εις τους κρατούντας», Δελτίον της Ιστορικής και Εθνολογικής Εταιρείας Ελλάδος, τομ. 9 (1926), σελ. 97-116.
 «Περί της εν Λιβόρνω ελληνικής σχολής 1805-1835», Παρνασσός, τομ. 9 (1885), σελ. 323-340.
 «Περί του εν Μυκόνω σχολέιου του Αγίου Λουκά», Παρνασσός, (1917), σελ. 176-194.
 «Περί των δυτικών κοινοτήτων και εκκλησιών του Αιγαίου Πελάγους», Παρνασσός, τομ. 9 (1885), σελ. 125-139.

Παραπομπές

Πηγές
Ανδρέας Δρακάκης, «Δύο Συριανοί λόγιοι. Κλων Στέφανος-Περικλής Ζερλέντης», Επετηρίς Εταιρείας Κυκλαδικών Μελετών, τομ. 9 (1971-1973), σελ. 74-86.
Διονύσιος Ζακυθηνός, «Κατάλογος της συλλογής Περικλέους Ζερλέντη», Επετηρίς Εταιρείας Βυζαντινών Σπουδών, τομ. 13 (1937), σελ. 230-304.
Κ.Α., «Περικλής Ζερλέντης», Ελληνικά, τομ. 1 (1928), σελ. 227-228.

Ζ